光緒十年十一月十六日未時，香港授時服務於尖沙咀警署始。三十二年以降，遷訊號山，以鐵球授時，香港天文台負其責。光緒二十九年，時區定，為格林威治標準時間之右四時辰，即東八區也。民國二十九年至一九七九年，行夏令時。除淪陷日本期間，全年行夏令時為虛，以日本時，即東九區作準為實。一九七三年十二月三十日至一九七四年十月二十日，因能源危機，曾於冬行夏令。除一九七七年、一九七八年之外，皆行夏令時。今已無夏令時。一九七二年一月一日，法定時改以協調世界時。香港天文台今以銫原子鐘報時系統作香港時之準繩，日誤不足微秒，唯每數年於格林威治標準時間子夜，將時間調慢一秒為閏秒，以保準確。